Dejlig lejlighed med rigtig fin beliggenhed. Vi var to personer, der boede i lejligheden i fire dage, og vi nød at have hvert vores værelse - det ene med eget bad. Alt var pænt, rent, og velfungerende, og vi nød den dejlige udsigt til katedralen.
Kommunikationen med ejerne var venlig og effektiv, og før opholdet fik vi tilsendt informationsmateriale om byen. Vi ankom meget sent til lejligheden, hvilket ikke var noget problem. Vi nød meget at bo lige ved siden af Plaza de la Merced med alle cafeerne og en skøn restaurant, Citron. Der ligger også små supermarkeder lige i nabolaget. Alt i alt en rigtig fin oplevelse at bo i lejligheden.